b'\n_START_ARTICLE_\nMirim\n_START_PARAGRAPH_\nMirim je bila slovenska tovarna \xc4\x8dokolade, ki sta jo leta 1922 ustanovila Karl in Ema Zalokar v Mariboru. Istega leta so na Slovenskem odprli \xc5\xa1e eno tovarno \xc4\x8dokolade, to je Gorenjka v Lescah na Gorenjskem._NEWLINE_Karl in Ema Zalokar sta stroje za proizvodnjo \xc4\x8dokolade kupil v Nem\xc4\x8diji. Kmalu po odprtju tovarne je Karl Zalokar umrl in proizvodnjo je nadaljevala \xc5\xbeena Ema Zalokar._NEWLINE_V prvih letih so izdelovali le \xc4\x8dokolado v velikih plo\xc5\xa1\xc4\x8dah. Ko so s \xc5\xa1iritvijo proizvodnje postali prostori podjetja na Pre\xc5\xa1ernovi ulici v Mariboru pretesni, so se preselili v nove prostore na Trubarjevi ulici v Mariboru. Kasneje so se zaradi prito\xc5\xbeb sosedov o hrupu preselili na Meljski hrib. Proizvodnjo so raz\xc5\xa1irili na vse vrste \xc4\x8dokoladnih izdelkov. Konec 30-ih let 20. stoletja so v tovarni izdelali okoli 2000 kg \xc4\x8dokolade, \xc4\x8dokoladnih bombonov in kakava na dan. Leta 1940 so celotno proizvodnjo preselili v Zagreb.'